
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 64 

15 Απριλίου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 37 

Χορήγηση γονικής άδειας και άδειας απουσίας σε ερ- 
γαζάμενους με σχέση ναυτικής εργασίας σε εμπο¬ 
ρικά πλοία, σύμφωνα με την οδηγία 96/34/ΕΚ του 
Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1. Τις διατάξεις: 

α) Του άρθρου 3 του ν. 1338/1983 «Εφαρμογή του κοινο¬ 
τικού δικαίου» (ΦΕΚ Α' 34), άπως αυτό αντικαταστάθηκε 
με το άρθρο 65 του ν. 1892/1990 (ΦΕΚ Α' 101) και τις δια¬ 
τάξεις του άρθρου 4 του ιδίου ως άνω ν. 1338/1983, όπως 
αυτό αντικαταστάθηκε με το άρθρο 6 παρ. 4 του ν. 1440/ 
1984 (ΦΕΚ Α' 70) και τροποποιήθηκε διαδοχικώς με τα 
άρθρα 7 του ν. 1775/1988 (ΦΕΚ Α' 101), 31 του ν. 2076/1992 
(ΦΕΚ Α' 130), 19 του ν. 2367/1995 (ΦΕΚ Α' 261), 22 του 
V. 2789/2000 (ΦΕΚ Α' 21) και 48 του ν. 3427/2005 (ΦΕΚ 
Α' 312). 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, πσυ κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομσθεσίας για την Κυβέρνηση και τα κυβερνητικά 
όργανα» (ΦΕΚ Α' 98). 

2. Την υπ’ αριθμ. 378/2.3.2007 γνωμσδότηση του Συμ¬ 
βουλίου Εμπορικού Ναυτικού. 

3. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

4. Την υπ’ αριθμ. 287/2007 γνωμοδότηση του Συμβου¬ 
λίου της Επικρατείας, μετά από πρόταση των Υπουργών 
Οικονομίας και Οικονομικών, Απασχόλησης και Κοινωνι¬ 
κής Προστασίας και Εμπορικής Ναυτιλίας, Αιγαίου και 
Νησιωτικής Πολιτικής, αποφασίζουμε. 

Άρθρο 1 

1) Σκοπός του παρόντος Προεδρικού Διατάγματος 
είναι η προσαρμογή της Ελληνικής νομοθεσίας που 
αφορά τους εργαζόμενους με σχέση ναυτικής εργασίας 
σε εμπορικά πλοία, προς την οδηγία 96/34/ΕΚ του Συμ¬ 
βουλίου της 3ης Ιουνίου 1996 σχετικά με τη συμφωνία 
- πλαίσια για τη γονική άδεια, που συνήφθη την 14η Δε¬ 
κεμβρίου 1995 από την'Ενωση των Συνομοσπονδιών της 


Βιομηχανίας και των Εργοδοτών της Ευρώπης (ΙύΝΙΟΕ), 
το Ευρωπαϊκό Κέντρο Δημοσίων Επιχειρήσεων (ΟΕΕΡ) 
και την Ευρωπαϊκή Συνομσσπονδία Συνδικάτων (ΟΕδ). 

2) Τσ παρόν Προεδρικό Διάταγμα εφαρμόζεται σε 
γονείς άνδρες και γυναίκες που εργάζονται με σχέση 
ναυτικής εργασίας σε εμπορικά πλοία και ορίζει τους 
ελάχιστους κανόνες για τη διευκόλυνση του συνδυα¬ 
σμού των επαγγελματικών και οικογενειακών υποχρε¬ 
ώσεων των εργαζομένων αυτών. 

3) Σε εμπορικά πλοία κάθε κατηγορίας, η οργανική 
σύνθεση πρσσωπικού των σποίων προβλέπει αριθμό 
ναυτικών μικρότερο από τριάντα, επιτρέπεται να συμ- 
φωνούνται μεταξύ εργοδότη και ναυτικού ειδικές ρυθ¬ 
μίσεις, ως προς τον τρόπο άσκησης του δικαιώματος 
λήψης γονικής άδειας, όπως αυτός καθορίζεται από 
τις διατάξεις του παρόντος, λαμβανομένων υπόψη των 
λειτουργικών αναγκών του πλοίου. 

Άρθρο 2 

1) Σε κάθε γονέα ναυτικό, που εργάζεται με σχέση 
ναυτικής εργασίας, εφόσον έχει συμπληρώσει συνσλική 
θαλάσσια υπηρεσία τουλάχιστσν δώδεκα μηνών, γεν- 
νάται δικαίωμα να λάβει γονική άδεια χωρίς αποδοχές, 
συνολικής διάρκειας τουλάχιστον τριών μηνών για να 
μπορέσει να ασχσληθεί με το παιδί του μέχρι αυτό να 
συμπληρώσει την ηλικία των πέντε ετών. Τσ δικαίωμα 
αυτό δεν μεταβιβάζεται. 

Σε περίπτωση ύπαρξης περισσότερων παιδιών το δι¬ 
καίωμα γονικής άδειας είναι αυτοτελές για το καθένα 
από αυτά εφόσον από το χρόνο λήξης της αδείας που 
δόθηκε για το προηγούμενο παιδί ο εργαζόμενος ναυ¬ 
τικός συμπλήρωσε δωδεκάμηνη τουλάχιστον συνολική 
θαλάσσια υπηρεσία. 

2) Τσ δικαίωμα γονικής άδειας με τις ίδιες πιο πάνω 
προϋποθέσεις παρέχεται και σε περίπτωση υισθεσίας 
παιδισύ. 

Άρθρσ 3 

1) Για το χρόνο άσκησης του δικαιώματος γονικής 
άδειας ο εργαζόμενος ναυτικός πρέπει να ενημερώσει 
σχετικά τσν πλοίαρχσ ή τον εργοδότη τουλάχιστον ένα 
μήνα πριν την έναρξή της, οπότε ή άδεια χορηγείται, 
υπό την επιφύλαξη της παραγράφου 3, στον πρώτο 
λιμένα κατάπλου του πλοίου εφόσον έχει παρέλθει η 
πιο πάνω προθεσμία προειδσποίησης. 

2) Η γονική άδεια παρέχεται άπαξ και στο σύνολο 
της εκτάς απά αντίθετη συμφωνία μεταξύ ναυτικού και 
εργοδότη. 

3) Ο πλοίαρχος ή ο εργοδότης μπορούν να αναβάλουν 
τη χορήγηση της γονικής άδειας: 

α) στην περίπτωση που αποδεδειγμένα δεν καθίστα¬ 
ται δυνατή η εξεύρεση αντικαταστάτη του εργαζομένου 
ναυτικού, 

β) κατά τους μήνες Ιούνιο - Ιούλιο - Αύγουστο - Σε¬ 
πτέμβριο σε εργαζόμενους ναυτικούς σε δρομολογημένα 
επιβατηγό ακτοπλοϊκά πλοία και σε επιβατηγό τουρι¬ 
στικά πλοία. 

4) Για την αντικατάσταση του εργαζομένου ναυτικού 
στον οποίο έχει χορηγηθεί γονική άδεια, επιτρέπεται 
να συνάπτεται σύμβαση ορισμένου χρόνου. 

5) Σε περιπτώσεις χορήγησης γονικής άδειας, κατα¬ 
χωρίζεται σχετική εγγραφή στο ναυτολόγιο, στο ημερο¬ 
λόγιο γέφυρας του πλοίου καθώς και στην αντίστοιχη 
θυρίδα και στη σελίδα παρατηρήσεων του ναυτικού 
φυλλαδίου του εργαζομένου ναυτικού. 

Άρθρο 4 

1) Ο εργαζόμενος ναυτικός που ασκεί το δικαίωμα της 
γονικής άδειας καλύπτει τα έξοδα μετακίνησής του από 
και προς το πλοίο. 

Ο ναυτικός έχει την δυνατότητα εάν το επιθυμεί 
να συνεχίσει κατά το χρόνο της γονικής άδειας την 
ασφαλιστική του κάλυψη στο Ναυτικό Απομαχικό Τα¬ 
μείο, καταβάλλοντας ο ίδιος το σύνολο των εισφορών 
που αναλογούν. 

2) Ο ναυτικός έχει δικαίωμα να επανέλθει στην εργα¬ 
σία του στην ίδια θέση στο πλοίο που υπηρετούσε ή σε 
περίπτωση αδυναμίας σε εργασία ισοδύναμη ή ανάλογη, 
εφόσον τουλάχιστον δεκαπέντε ημέρες πριν τη λήξη της 
γονικής άδειας, δηλώσει εγγράφως προς τον εργοδότη 
την πρόθεσή του να ασκήσει το δικαίωμα αυτό. 

Η μη υποβολή της πιο πάνω δήλωσης ισοδυναμεί με 
παραίτηση του ναυτικού από το δικαίωμα αυτό. 

3) Η αίτηση ή η λήψη της γονικής άδειας σύμφωνα με 
τις διατάξεις του παρόντος, δεν μπορεί να αποτελέσει 
λόγο καταγγελίας της σύμβασης ναυτολόγησης εκ μέ¬ 
ρους του εργοδότη. 

Άρθρο 5 

1) Τηρουμένων των διαδικασιών χσρήγησης έγκρι¬ 
σης από την Αρχή που προβλέπεται στο άρθρο 89 του 


ν.δ. 187/1973 «Περί Κώδικος Δημοσίου Ναυτικού Δικαίου» 
και υπό την προϋπόθεση ότι δεν υφίσταται κίνδυνος 
για την ασφάλεια του πλοίου και των επιβαινόντων, 
ο πλοίαρχος χορηγεί σε εργαζόμενο ναυτικό άδεια 
απουσίας από τσ πλοίο για χρονικό διάστημα μέχρι 
144 ώρες συνολικά σε χρονική περίοδο ενός έτους, για 
λόγους ανωτέρας βίας που συνδέονται με επείγοντες 
οικογενειακούς λόγους του εργαζομένου ναυτικού, σε 
περίπτωση ασθένειας ή ατυχήματος εξαρτώμενου από 
αυτόν μέλους, που καθιστά απαραίτητη την άμεση πα¬ 
ρουσία του. Εάν η απουσία αυτή συνεπάγεται και έξοδα 
μετακίνησης, αυτά βαρύνουν το ναυτικό. Σε περιπτώ¬ 
σεις χορήγησης άδειας απουσίας, καταχωρείται σχετική 
εγγραφή στο ημερολόγιο γεφύρας του πλοίου και σε 
σελίδα παρατηρήσεων του ναυτικού φυλλαδίου του 
εργαζομένου ναυτικού. 

2) Η άδεια απουσίας είναι δυνατό να χορηγείται εφά¬ 
παξ ή τμηματικά και κατά το χρόνο διάρκειάς της ο 
ναυτικός δεν δικαιούται αποδοχές. Η μη έγκαιρη επι¬ 
στροφή του ναυτικού στο πλοίο μετά το πέρας της 
άδειας απουσίας συνιστά λόγο καταγγελίας της σύμ¬ 
βασης ναυτολόγησης, χωρίς δικαίωμα αποζημίωσης. 

3) Στην έννοια του όρου «εξαρτώμενα μέλη» της πα¬ 
ραγράφου 1 περιλαμβάνονται: 

α) τα παιδιά, φυσικά ή υιοθετημένα, 

β) ο ή η σύζυγος, 

γ) οι γονείς, αδελφοί και αδελφές. 

Άρθρο 6 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εμπορικής Ναυτιλίας, Αιγαίου & Νη¬ 
σιωτικής Πολιτικής αναθέτουμε την δημοσίευση και 
εκτέλεση του παρόντος διατάγματος. 

Αθήνα, 3 Απριλίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΙΩΡΓΟΣ ΑΛΟΓΟΣΚΟΥΦΗΣ ΦΑΝΗ ΕΠ. ΠΕΤΡΑΔΙΑ ΠΑΛΛΗ 

ΕΜΠΟΡΙΚΗΣ ΝΑΥΤΙΛΙΑΣ, ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

ΓΕΩΡΓΙΟΣ Α. ΒΟΥΛΓΑΡΑΚΗΣ 

